
Hogy értékelni tudjuk a szabadságot, szabadnak kell születnünk - W. S. Reymont Lázadás című regényének vizsgálata humánetológiai és nekropolitikai megközelítésből

Władysław Stanisław Reymont, Nobel-díjas lengyel író utolsó, Lázadás című regénye
egy különleges lázadástörténet, amely az ember által elnyomott szolgaállatok felkelését, és
végtelennek tűnő vándorlásukat meséli el az új világ felé. A rendkívül összetett, számos
problémát és különféle nézetet ütköztető történet számos témakörökben teszi lehetővé az
elemzést. Dolgozatomban az állatok antropomorfizáltságának különböző fokozatait
vizsgálom, az állatcsoportok hierarchiájának szintjein. Az elemzés során érintek
humánetológiai, nekropolitikai és neoliberális szempontrendszereket, igyekezve az állatok
közösségének viselkedését különféle megközelítésekben bemutatni. Írásomban fontos
szerepet tölt be az emberállat és állatember ellentétpárnak az összehasonlítása, mindkettőben
a két világ közé szorultságnak a bemutatása mentén.



